Topsøe tog 1866 [[magisterkonferens]] i [[kemi]] og var fra 1863–67 assistent ved [[Statens Naturhistoriske Museum|Mineralogisk Museum]]. Fra 1867–73 var han assistent ved [[Københavns universitet]]s kemiske laboratorium; 1870 tog han [[doktorgrad]]en for et kemisk [[krystallografi]]sk arbejde om de selensure salte; 1872 fik han [[Videnskabernes Selskab]]s guldmedalje for et i forening med [[Christian Christiansen (fysiker)|Christian Christiansen]] udført stort krystallografisk [[Optik|optisk]] arbejde. 1873 blev Topsøe arbejdsinspektør, 1889 fabriksinspektør og 1901–14 direktør for Arbejds- og fabrikstilsynet, 1909–23 direktør for [[Øresund's chemiske Fabriker|Kryolitfabrikken]]. 1876–1902 var han lærer i kemi ved [[Hærens Officersskole]] og indrettede her et laboratorium, hvor han fortsatte sit videnskabelige arbejde. Hans talrige afhandlinger skaffede ham megen anseelse; 1877 blev han medlem af [[Videnskabernes Selskab]], 1883 æresmedlem af det franske mineralogiske selskab, 1892 af [[Det Norske Videnskaps-Akademi|Videnskabsselskabet i Kristiania]]. Topsøe var desuden konsulent for [[Krigsministeriet]] og fra 1895 til 1901 medlem af Kommissionen til ledelse af [[Danmarks geologiske undersøgelse]].
Fysik Historie Kemi Lister_over_personer Videnskab Organisationer Naturvidenskab